REPUBLIKA HRVATSKA

ZADARSKA ŽUPANIJA
OPĆINSKO VIJEĆE

Na temelju članka 39. Zakona o pomorskom dobru i morskim lukama (Narodne novine, broj 83/23) i članka 32. Statuta Općine Preko („Službeni glasnik Općine Preko“ broj 1/18, 1/20 i 1/21), Općinsko vijeće Općine Preko na svojoj \_\_. sjednici održanoj dana \_. \_\_\_\_\_ 2024. godine, donijelo je

**PLAN**

**UPRAVLJANJA POMORSKIM DOBROM**

**NA PODRUČJU OPĆINE PREKO**

**ZA RAZDOBLJE 2024. – 2028.**

1. **OPĆE ODREDBE**

 Članak 1.

Planom upravljanja pomorskim dobrom na području Općine Preko za razdoblje 2024. – 2028. godine (dalje u tekstu: Plan upravljanja pomorskim dobrom) uređuju se:

a) planirane aktivnosti na pomorskom dobru i prioriteti njihove realizacije

b) izvori sredstava za njihovu realizaciju

c) plan održavanja, dohranjivanja plaža i gradnje na pomorskom dobru

d) plan davanja dozvola na pomorskom dobru

e) plan nadzora ovlaštenika dozvola na pomorskom dobru.

1. **PLANIRANE AKTIVNOSTI NA POMORSKOM DOBRU I PRIORITETI NJIHOVE REALIZACIJE**

Članak 2.

Općina Preko vodi brigu o redovnom upravljanju pomorskim dobrom što uključuje:

1. redovito održavanje i unaprjeđivanje pomorskog dobra u općoj upotrebi

2. brigu o zaštiti i osiguravanju opće upotrebe pomorskog dobra

3. gradnju građevina i izvođenje zahvata u prostoru pomorskog dobra koji se prema posebnim propisima kojima se uređuje građenje te uredbom ne smatraju građenjem, a ostaju u općoj upotrebi

4. nadzor nad pomorskim dobrom u općoj upotrebi

5. davanje dozvola na pomorskom dobru

6. unos podataka o dozvolama na pomorskom dobru u Jedinstvenu nacionalnu bazu podataka pomorskog dobra Republike Hrvatske

7. nadzor nad ovlaštenicima dozvola na pomorskom dobru radi osiguranja da pomorsko dobro koriste u opsegu i granicama utvrđenim u dozvoli na pomorskom dobru

8. održavanje reda na pomorskom dobru u općoj upotrebi.

Članak 3.

Društvo OBALA I PARKOVI d.o.o. Preko, Trg hrvatske nezavisnosti 2, OIB: 98866966905 za vrijeme trajanja turističke sezone redovno obavlja sakupljanje i odvoz otpada sa područja plaža Općine Preko, a zimi povremeno čišćenje i odvoz krupnog otpada.

Dio obale, odnosno pomorskog dobra za koje je izdana dozvola, održava i čisti ovlaštenik dozvole na pomorskom dobru.

Članak 4.

Općina Preko prema potrebi osigurava dohranjivanje plaža, strojno i ručno poravnanje i uređenje podloga na istima, koje se javlja uslijed nepovoljnog djelovanja morskih struja.

Članak 5.

Sve fizičke i pravne osobe koje koriste pomorsko dobro, građevine i druge objekte na pomorskom dobru koji su trajno povezani s pomorskim dobrom moraju iste koristiti na način da ne isključuju niti ograničavaju opću upotrebu pomorskog dobra, odnosno, moraju omogućiti da svatko ima pravo služiti se pomorskim dobrom sukladno njegovoj prirodi i namjeni.

Članak 6.

Prioritet pri realizaciji aktivnosti na pomorskom dobru predstavlja zaštita i osiguravanje nesmetanog pristupa pomorskom dobru, održavanje reda na pomorskom dobru te unapređivanje pomorskog dobra.

1. **IZVORI SREDSTAVA ZA REALIZACIJU**

Članak 7.

Sredstva za upravljanje pomorskim dobrom jesu:

1. sredstva od naknada za koncesije

2. sredstva od naknada za posebnu upotrebu

3. sredstva od naknada za dozvole

4. sredstva od naknade koju za upotrebu pomorskog dobra plaćaju vlasnici brodica i jahti upisanih u Upisnik brodova

5. sredstva koja se osiguravaju u državnom proračunu, proračunu jedinica područne (regionalne) samouprave i proračunu jedinica lokalne samouprave odnosno koja su prihod javne ustanove za zaštićene dijelove prirode

6. sredstva od novčanih kazni naplaćenih za prekršaje propisane odlukom o redu na pomorskom dobru

U ostala sredstva Općine Preko za upravljanjem pomorskim dobrom spadaju prihodi o komunalne naknade, vlastiti prihodi, donacije, kapitalne pomoći RH, sredstva EU i tekuće pomoći RH.

1. **PLAN ODRŽAVANJA, DOHRANJIVANJA PLAŽA I GRADNJE NA POMORSKOM DOBRU**

Članak 8.

U razdoblju 2024.-2028. godine planiraju se izvesti slijedeći radovi održavanja pomorskog dobra:

|  |  |  |
| --- | --- | --- |
| **RB.** | **POSLOVI REDOVNOG ODRŽAVANJA** | **GODIŠNJI IZNOS (EUR):** |
| 1. | Održavanje javnih površina na kojima nije dozvoljen promet, šetnica, staza, sunčališta na pomorskom dobru i obali, dohrana plaža pijeskom i šljunkom, sanacija molova i obalnih zidova, održavanje plutajućih brana i ostale opreme za plaže, održavanje javnih uređaja i građevina na pomorskom dobru i obali |  600.000,00 |
| 2. | Plaćanje utroška vode na plažama | 95.000,00 |
| 3. | Urbana oprema na plažama  | 30.000,00 |
| 4. | Čišćenje plaža, šetnica i uvala |  300.000,00 |

Članak 9.

U razdoblju 2024.-2028. godine planiraju se izvesti slijedeći radovi na pomorskom dobru:

|  |  |  |
| --- | --- | --- |
| **RB.** | **RADOVI IZGRADNJE NA POMORSKOM DOBRU** | **IZNOS INVESTICIJE (EUR):** |
| 1. | Projekt sanacije pomorskog dobra u naselju Sutomišćica | 150.000,00 |
| 2. | Sanacija rive u naselju Ugljan | 150.000,00 |
| 3. | Projekt uređenja plaža na području Općine Preko | 500.000,00 |
| 4. | Izgradnja i opremanje plaže Jugo u naselju Preko |  1.500.000,00 |
| 5. | Ispred č.z. 5250 k.o. Preko izvršiti će se sanacija i popravak školjere i rive | 50.000,00 |
| 6. | Ispred č.z. 9991, k.o. Preko, izvršit će se sanacija i popravak drvenog mostića | 20.000,00 |
| 7. | Ispred č.z. 10003, k.o. Preko, izvršit će se sanacija i popravak rive | 100.000,00 |
| 8. | Ispred č.z. 9990 k.o. Preko, izvršiti će se postavljanje pergola i pontona za suncobrane i ležaljke | 40.000,00 |
| 9. | Ispred č.z. 10014 k.o. Preko, izvršiti će se postavljanje pontona za suncobrane i ležaljke | 40.000,00 |
| 10.  | Ispred č.z. 3360, k.o. Poljana, izvršit će se popravak postojeće školjere | 20.000,00 |
| 11. | Ispred č.z. 5211/3, k.o. Poljana, izvršit će se sanacija i popravak rive | 200.000,00 |
| 12. | Ispred č.z. 7644/1 k.o. Sutomišćica, izvršit će se sanacija i uređenje plaže Špilić | 100.000,00 |
| 13. | Ispred č.z. 4124 k.o. Sutomišćica, izvršit će se sanacija mulića | 10.000,00 |
| 14. | Ispred č.z. 4119 k.o. Sutomišćica, izvršit će se sanacija mulića | 10.000,00 |
|  15. | Ispred č.z. 4403/2 k.o. Ugljan, izvršit će se čišćenje i uređenje šetnice |  200.000,00 |
| 16. | Ispred č.z. 4421 k.o. Ugljan, izvršit će se sanacija mulića na Mostiru | 10.000,00 |
|  17. | Na dijelovima č.z 3388 k.o Preko postaviti će se modularni pontoni | 20.000,00 |
| 18. | Ispred č.z. 3712 k.o. Lukoran, izvršit će se sanacija i popravak obalnog zida | 15.000,00 |
| 19. | Ispred č.z. 10004, k.o. Preko, izvršit će se sanacija i popravak rive | 300.000,00 |
| 20. | Ispred č.z. 10005, k.o. Preko, izvršit će se sanacija i popravak rive | 200.000,00 |
| 21. | Plan uklanjanja nezakonitih nasipa |  1.000,00 |
| 22. | Plan uklanjanja molova, gatova, sunčališta, istezališta, lukobrana, riva i drugih građevina u lukama i drugih samostalnih infrastrukturnih objekata, koje nisu vidljive na DOF-u 5/2011 | 1.000,00 |

1. **PLAN DAVANJA DOZVOLA NA POMORSKOM DOBRU**

Članak 10.

Na pomorskom dobru na području Općine Preko, a kojim upravlja Općina Preko, utvrđuju se sljedeće djelatnosti:

|  |
| --- |
| **OPĆINA PREKO** |
| ***NASELJE PREKO*** |
| DJELATNOST | SREDSTVO | KOLIČINA (BROJ)POVRŠINA ( m2) | BROJ DOZVOLA | MIKROLOKACIJA | ROK | NAPOMENA |
| Iznajmljivanje sredstava | Skuter | 2 | 1 | 1.Ispred č.z. 10185 k.o. Preko | Do max 5 godina |  |
| Dječji skuter | 2 | 1 | 1.Ispred č.z. 10185 k.o. Preko | Do max 5 godine |  |
| Sredstvo za vuču s opremom (banana, tuba, guma, skije, padobran i sl.) | 2 | 2 | 1.Uvala Jaz ispred č.z. 9991k.o. Preko | Do max 5 godina |  |
| Daska za jedrenje, sandoline, pedaline i sl. | 10 4  10 16 4 | 11111 | 1.Uvala Jaz u Preku, ispred č.z. 9992 k.o. Preko2. dio č.z. 9993 k.o. Preko3. ispred č.z. 6280 i 6281 k.o. Preko4. dio č.z. 9987/1 k.o. Preko5.ispred č.z. 6286 k.o. Preko | Do max 5 godina | 1. Postojećekoncesijskoodobrenje do2027. godine.2. Postojećekoncesijskoodobrenje do2027. godine.5. Postojećekoncesijskoodobrenje do2027. godine. |
|  | Pribor i oprema za ronjenje | 4 | 1 | Uvala Jaz | Do max 5 godina |  |
| Ugostiteljstvo i trgovina | - Kiosk, montažni objekt do 15 m2 i sl. | 2 | 2 | 1.dio č.z. 10014 k.o. Preko, | Do max 5 godina | 1.Postojećekoncesijskoodobrenje do2027. godine. |
| - pripadajuća terasa objekta m2 | 111 | 111 | 1. dio č.z. 9987/1 k.o. Preko,2.dio č.z. 10014 k.o. Preko,3.dio č.z. 9987/1 k.o. Preko, | Do max 5 godina | 1. Postojećekoncesijskoodobrenje do2027. godine.2. Postojećekoncesijskoodobrenje do2027. godine. |
| Komercijalno - rekreacijski sadržaji | - suncobrani, ležaljke | 20 kom202020 | 2211 | 1.ispred č.z. 5476/2 k.o. Preko,2.ispred č.z. 9987/1 k.o. Preko,3.na dijelu č.z. 9990 k.o. Preko,4.dio č.z. 10014 k.o. Preko | Do max 5 godina | 3. Postojećekoncesijskoodobrenje do2027. godine.4. Postojećekoncesijskoodobrenje do2027. godine. |
| aqua park i drugi morski sadržaji | 1 kom 1 kom  | 11 | ispred č.z. 9996 k.o. Preko,Uvala Jaz č.z.9991 | Do max 5 godina |  |
|  | Snimanje komercijalnog programa i reklamiranje | dan | 1 |  | Do max 5 godina |  |
|  | Slikanje, fotografiranje | paušal | 1 |  | Do max 5 godina |  |
| ***NASELJE UGLJAN*** |
| DJELATNOST | SREDSTVO | KOLIČINA (BROJ)POVRŠINA ( m2) | BROJ DOZVOLA | MIKROLOKACIJA | ROK | NAPOMENA |
| Iznajmljivanje sredstava | Skuter | 2 kom | 1 | 1.Ispred č.z. 56/2 i 56/8 k.o. Ugljan | Do max 5 godina |  |
| Sredstvo za vuču s opremom (banana, tuba, guma, skije, padobran i sl.) | 5 kom | 2 | 1. Uvala Mostir | Do max 5 godina |  |
| - daska za jedrenje, sandoline, pedaline i sl. | 20 kom | 1 | 1. dio č.z. 4453 i 4454 k.o. Ugljan | Do max 5 godina | 1.Postojećekoncesijskoodobrenje do2027. godine. |
|  | Pribor i oprema za ronjenje | 1010 | 11 | 1. predio Tratica2. plaža Mostir | Do max 5 godina |  |
| Ugostiteljstvo i trgovina | - Kiosk, montažni objekt do 15 m2 i sl. | 131 | 131 | 1. ispred č.z. 4455/2 k.o. Ugljan 2. Na dijelu č.z. 3430/142 k.o. Ugljan | Do max 5 godina |  |
|  | - pripadajuća terasa objekta m2 | 111 | 111 | 1.ispred č.z. 4415/1 k.o. Ugljan2. ispred č.z. 4455/2 k.o. Ugljan3.Na dijelu č.z. 3430/142 k.o. Ugljan | Do max 5 godina |  |
| Komercijalno - rekreacijski sadržaji | aqua park i drugi morski sadržaji | 2 | 2 | 1.Uvala Mostir | Do max 5 godina | 1.Postojećekoncesijskoodobrenje do2027. godine. |
|  | - suncobrani, ležaljke | 202020 | 111 | 1.ispred č.z. 57/4 k.o. Ugljan2. ispred č.z. 4453 i 4454 k.o. Ugljan3.Na dijelu č.z. 3430/142 k.o. Ugljan | Do max 5 godina | 2.Postojećekoncesijskoodobrenje do2027. godine. |
| ***NASELJE SUTOMIŠĆICA*** |
| DJELATNOST | SREDSTVO | KOLIČINA (BROJ)POVRŠINA ( m2) | BROJ DOZVOLA | MIKROLOKACIJA | ROK | NAPOMENA |
| Ugostiteljstvo i trgovina | - Kiosk, montažni objekt do 15 m2 i sl. | 1 kom | 1 | 1.Na dijelu č.z. 4377 k.o. Sutomišćica | Do max 5 godina | 1.Postojećekoncesijskoodobrenje do2027. godine. |
|  | - pripadajuća terasa objekta m2 | 1 | 1 | 1.Na dijelu č.z. 4377 k.o. Sutomišćica | Do max 5 godina | 1.Postojećekoncesijskoodobrenje do2027. godine. |
| ***NASELJE LUKORAN*** |
| DJELATNOST | SREDSTVO | KOLIČINA (BROJ)POVRŠINA ( m2) | BROJ DOZVOLA | MIKROLOKACIJA | ROK | NAPOMENA |
| Ugostiteljstvo i trgovina | - Kiosk, montažni objekt do 15 m2 i sl. | 2 komada | 2 | 1.ispred č.z. 2510/4 k.o. Lukoran | Do max 5 godina | 1.Postojećekoncesijskoodobrenje do2027. godine. |
|  | - pripadajuća terasa objekta m2 | 11 | 11 | 1.ispred č.z. 2510/4 k.o. Lukoran2.ispred č.z. 3651 k.o. Lukoran | Do max 5 godina | 1.Postojećekoncesijskoodobrenje do2027. godine. |
| ***OTOK OŠLJAK*** |
| DJELATNOST | SREDSTVO | KOLIČINA (BROJ) | BROJ DOZVOLA | MIKROLOKACIJA | ROK | NAPOMENA |
| Iznajmljivanje sredstava | - brodica na motorni pogon ( sa mogućnosti postavljanja modularnog pontona) | 3 kom | 1 | 1.Ispred č.z. 3388 k.o. Preko | Do max 5 godina | 1.Postojećekoncesijskoodobrenje do2027. godine |
| Ugostiteljstvo i trgovina | - Kiosk, montažni objekt do 15 m2 i sl. | 2 kom (2 zakupnika) | 11 | 1. ispred č.z. 3388 k.o. Preko2. ispred č.z. 3388 k.o. Preko | Do max 5 godina | 1.Postojećekoncesijskoodobrenje do2027. godine |
|  | - pripadajuća terasa objekta m2 | 111 | 111 | 1. ispred č.z. 3388 k.o. Preko2. ispred č.z. 3388 k.o. Preko3. ispred č.z. 3388 k.o. Preko | Do max 5 godina | 1.Postojećekoncesijskoodobrenje do2027. godine.2.Postojećekoncesijskoodobrenje do2027. godine |

Grafički prikaz lokacija iz stavka 1. ovoga članka utvrđen je u prilogu koji čini sastavni dio ovoga Plana i nije predmet objave u "Službenom glasniku Općine Preko".

 Članak 11.

Na temelju Plana Općina Preko će do 1. veljače tekuće godine objaviti javni natječaj za dodjelu dozvola na pomorskom dobru u službenom glasilu, na oglasnoj ploči, na službenim mrežnim stranicama Općine Preko i u dnevnom listu.

Članak 12.

Javni natječaj se provodi prikupljanjem pisanih ponuda u zatvorenim omotnicama.

Natječaj provodi Povjerenstvo.

Članove Povjerenstva imenuje Općinski načelnik, na vrijeme od četiri godine.

Povjerenstvo čine tri člana, dva člana iz Upravnog odjela za komunalno gospodarstvo, razvoj i EU fondove i jedan član iz Upravnog odjela za opće, pravne i ekonomske poslove.

Najpovoljnijom ponudom smatrat će se ona ponuda koja, uz ispunjavanje uvjeta iz natječaja, sadrži najveći broj bodova prema kriterijima ocjenjivanja ponuda u natječaju iz članka 13. ovoga Plana.

U slučaju da dva ili više ponuditelja, koji ispunjavaju uvjete iz natječaja i ostvare jednak broj bodova prema kriterijima ocjenjivanja, pravo prvenstva ima ponuditelj čija je ponuda ranije zaprimljena u pisarnici Općine.

Članak 13.

Kriteriji ocjenjivanja ponuda u natječaju iz članka 12. stavka 5. ovoga Plana utvrđuju se kako slijedi:

- ponuđeni iznos naknade za dozvolu na pomorskom dobru – do maksimalno 60% ocjene ponude,

- upotreba opreme i pratećih instalacija i pružanje usluga koje koriste materijale i predmete s certifikatom kvalitete prema europskim propisima – do maksimalno 10% ocjene ponude,

- vremensko razdoblje obavljanja djelatnosti temeljem dozvole (duži period obavljanja djelatnosti koji pospješuje izvansezonsku ponudu nosi veći broj bodova) – do maksimalno 20% ocjene ponude,

- prethodno iskustvo i dobro i odgovorno obavljanje djelatnosti, odnosno korištenje pomorskog dobra – do maksimalno 10% ocjene ponude.

Broj bodova, temeljem kriterija ponuđenog iznosa naknade za dozvolu na

pomorskom dobru, dodjeljuje se na način da se najviša ponuda dijeli sa maksimalno

mogućim brojem bodova temeljem navedenog kriterija (30 bodova) kako bi se dobila

vrijednost boda kojim se kasnije dijele sve ponude sa nižim iznosom naknade kako

bi se utvrdio stečeni broj bodova.

Broj bodova, temeljem ostalih kriterija utvrditi će se u odnosu na pravila iz natječaja

odnosno natječajne dokumentacije kojom će se detaljno propisati uvjeti te način

bodovanja pojedinih sastavnica kriterija u odnosnu na sredstva kojima se obavlja

djelatnost na pomorskom dobru koja je predmet natječaja.

Članak 14.

Tekst natječaja iz članka 11. ovoga Plana mora sadržavati sljedeće:

1. oznaku lokacije za koji se izdaje dozvola na pomorskom dobru te izvod iz grafičkog prikaza lokacija iz članka 10. stavka 2. ovoga Plana,

2. početni iznos naknade za dozvolu na pomorskom dobru,

3. vrijeme trajanja dozvole na pomorskom dobru,

4. vrijeme i mjesto javnog otvaranja ponuda,

5. iznos i vrstu jamstva za ozbiljnost ponude kojeg treba dostaviti svaki ponuditelj, kao i podatke o računu u korist kojeg se uplaćuje jamstvo,

6. rok za podnošenje ponude na natječaj,

7. rok u kojem je odabrani ponuditelj dužan započeti obavljanje djelatnosti,

8. obvezu odabranog ponuditelja da o svom trošku ishodi suglasnost za objekt u kojem će se obavljati djelatnost sukladno podzakonskom aktu kojim se uređuju jednostavne i druge građevine i radovi (za sredstvo: kiosk, montažni objekt – do 15 m2),

9. naznaku da se najpovoljnijom ponudom smatra ona ponuda koja uz ispunjavanje uvjeta iz natječaja ostvari najveći broj bodova prema kriterijima ocjenjivanja ponuda u natječaju,

10. obvezu ponuditelja da dostavi instrumente osiguranja naplate naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru te za korištenje dozvole na pomorskom dobru preko mjere,

11. odredbu da na natječaju ne može sudjelovati ponuditelj:

- koji je koristio pomorsko dobro bez valjane pravne osnove i/ili uzrokovao štetu na pomorskom dobru,

- koji ima dospjelih obveza temeljem javnih davanja,

- koji ima nepodmiren dug prema Općini po bilo kojem osnovu, osim ako je sa Općinom regulirao plaćanje duga ili kada ponuditelj istodobno prema Općini ima dospjelo nepodmireno potraživanje u iznosu koji je jednak ili veći od duga ponuditelja.

Tekst natječaja može sadržavati i druge uvjete i podatke u svezi davanja dozvole na pomorskom dobru.

Članak 15.

Instrumenti osiguranja iz članka 14. stavka 1. podstavka 10. su:

- izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka, ukoliko se nalaze izvan odobrene lokacije,

- izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari nalaze na lokaciji nakon isteka ili ukidanja dozvole na pomorskom dobru,

- izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari nalaze na lokaciji dozvole te ukoliko se na lokaciji postavljaju predmeti i stvari koje nisu odobrene dozvolom na pomorskom dobru,

- bjanko zadužnicu koja mora biti izdana na propisanom obrascu, potvrđena kod javnog bilježnika te popunjena sukladno podzakonskom aktu kojim se uređuje oblik i sadržaj bjanko zadužnice, a kojom ovlaštenik dozvole na pomorskom dobru daje suglasnost da se može provesti prisilna ovrha na svim njegovim računima i njegovoj cjelokupnoj pokretnoj i nepokretnoj imovini, a radi naplate dospjele, a nenaplaćene naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru, za korištenje dozvole na pomorskom dobru preko mjere te radi naplate eventualnih troškova ovrhe.

Članak 16.

Pisana ponuda za sudjelovanje na natječaju iz članka 12. ovoga Plana mora sadržavati:

1. presliku rješenja o upisu u sudski registar za pravne osobe, odnosno obrtni registar za fizičke osobe ili drugi odgovarajući dokaz pravne sposobnosti,
2. naznaku lokacije na koju se ponuda odnosi i ponuđenu naknadu za dozvolu,
3. dokaz o vlasništvu sredstava s kojima obavlja djelatnost na pomorskom dobru ili dokaz o pravnoj osnovi korištenja sredstava koja nisu u vlasništvu podnositelja zahtjeva (za djelatnosti: ugostiteljstvo i trgovina),
4. prospekt proizvođača ili fotografiju sredstva (za djelatnosti koje se ne odnose na ugostiteljstvo i trgovinu)
5. Slijedeću dokumentaciju:

5.1. za kiosk, montažni objekt do 15 m2 i pripadajuću terasu:

- tehnički opis sa detaljnim opisom primijenjenih materijala, načina zatvaranja bočnih

stranica objekta i opisom opreme terase

- situacija u mjerilu 1:500

- tlocrt i presjeci u mjerilu 1: 100

- prostorni prikaz sa uklapanjem u fotografiju lokacije

5.2. za prikolicu površine do 12 m2 i terasu:

- dokaz o registraciji prikolice

- nacrt/fotografiju prikolice iz koje će biti razvidna površina

- prostorni prikaz sa uklapanjem u fotografiju lokacije

5.3. škrinju ili aparat za sladoled i štand:

- prospekt proizvođača ili fotografiju sredstva.

6. jamstvo za ozbiljnost ponude u visini početnog godišnjeg iznosa dozvole na pomorskom dobru,

7. dokaz o tome da će ponuditelj upotrebljavati opremu i prateće instalacije i pružati usluge koje koriste materijale i predmete s certifikatom kvalitete prema europskim propisima ili izjavu da isto neće upotrebljavati ili neće pružati navedene usluge,

8. podatak o vremenskom razdoblju tijekom godine u kojem će ponuditelj obavljati djelatnost temeljem dozvole,

9. ostalu dokumentaciju koju je ponuditelj obvezan podnijeti sukladno uvjetima iz natječaja.

Članak 17.

Na temelju zaprimljenih ponuda na javnom natječaju, na temelju odluke Općinskog vijeća Općine Preko, rješenje o davanju dozvole na pomorskom dobru najpovoljnijem ponuditelju donosi načelnik Općine Preko.

Dozvola na pomorskom dobru može se dati gospodarskom subjektu koji je registriran za obavljanje gospodarske djelatnosti za koju je podnio ponudu na javnom natječaju.

Dozvola se može dati samo za obavljanje djelatnosti i korištenje pomorskog dobra manjeg značaja.

Dozvola na pomorskom dobru ne može se dati ponuditelju koji je koristio pomorsko dobro bez valjane pravne osnove i/ili uzrokovao štetu na pomorskom dobru.

Rješenje o davanju dozvole na pomorskom dobru je upravni akt na temelju kojeg gospodarski subjekt stječe pravo na obavljanje djelatnosti kojom se ne ograničava opća upotreba pomorskog dobra.

Članak 18.

Dozvole na pomorskom dobru daju se na rok od dvije do pet godina, a iznimno se dozvola na pomorskom dobru može dati na rok do 20 dana za obavljanje privremene ili prigodne djelatnosti, samo jednom u kalendarskoj godini (kulturne, komercijalne, sportske priredbe, snimanje komercijalnog programa i sl.), uz mogućnost ograničenja opće upotrebe u smislu ograđivanja i naplate ulaska.

Zahtjev za izdavanjem dozvole iz stavka 1. ovoga članka podnosi se Upravnom odjelu za komunalno gospodarstvo, razvoj i EU fondove.

Zahtjev iz stavka 2. ovoga članka mora sadržavati:

1. presliku rješenja o upisu u sudski registar za pravne osobe, odnosno obrtni registar za fizičke osobe ili drugi odgovarajući dokaz pravne sposobnosti,

2. dokaz da podnositelj zahtjeva nema dospjelih obveza temeljem javnih davanja

3. dokaz da podnositelj zahtjeva nema nepodmiren dug prema Općini po bilo kojem osnovu, osim ako je sa Općinom regulirao plaćanje duga ili kada ponuditelj istodobno prema Općini ima dospjelo nepodmireno potraživanje u iznosu koji je jednak ili veći od duga ponuditelja,

4. naznaku lokacije na koju se zahtjev odnosi sa opisom sadržaja djelatnosti i vremenski period korištenja,

5. dokaz o vlasništvu sredstava s kojima obavlja djelatnost na pomorskom dobru ili dokaz o pravnoj osnovi korištenja sredstava koja nisu u vlasništvu podnositelja zahtjeva.

Članak 19.

Na temelju zaprimljenog zahtjeva iz članka 18. stavka 2. ovoga Plana te pripremljenog prijedloga Upravnog odjela za komunalno gospodarstvo, razvoj i EU fondove, Općinski načelnik predlaže Općinskom vijeću Općine Preko donošenje odluke o davanju dozvole na pomorskom dobru.

Na temelju odluke Općinskog vijeća Općine Preko iz stavka 1. ovoga članka, rješenje o dozvoli na pomorskom dobru donosi Općinski načelnik.

Protiv rješenja o davanju i ukidanju dozvole na pomorskom dobru može se izjaviti žalba Ministarstvu.

Rješenje kojim se daje dozvola umjesto koncesije za pomorsko dobro ništavno je i nema pravni učinak.

Ovlaštenik dozvole na pomorskom dobru može obavljati djelatnost na pomorskom dobru samo u opsegu i pod uvjetima utvrđenim u dozvoli na pomorskom dobru.

Ovlaštenik dozvole na pomorskom dobru nema pravo sklapati ugovore s trećim osobama na temelju kojih bi treće osobe obavljale djelatnost ili dio djelatnosti iz dozvole, niti ga davatelj dozvole može na to ovlastiti. Zabrana se ne odnosi na najam, posudbu i sl. samih sredstava kojima se obavlja djelatnost iz dozvole na pomorskom dobru.

Članak 20.

Kod obavljanja djelatnosti iznajmljivanja plovila na vodomlazni pogon i vuče plovilom u svrhu zabave, ovlaštenik dozvole na pomorskom dobru dužan je:

- pridržavati se uvjeta sigurnosti plovidbe koje utvrđuje nadležna lučka kapetanija,

- ne približavati se na udaljenost od 50 metara od zaštitne plutajuće brane uređene plaže, odnosno 150 metara od obale neuređene plaže te postaviti i održavati sigurnosni koridor označen plutajućim branama.

Kod obavljanja djelatnosti iznajmljivanja plažne opreme, ovlaštenik dozvole na pomorskom dobru dužan je:

- držati plažnu opremu (suncobrani, ležaljke i sl.) uredno složene i smještene na dijelu pomorskog dobra koje je dozvolom na pomorskom dobru određeno za njihov smještaj i izdavanje kada nisu iznajmljene korisniku,

- spremati plažnu opremu na dio pomorskog dobra koje je dozvolom na pomorskom dobru određen za njihov smještaj i izdavanje kada korisnik prestane koristiti plažnu opremu,

- redovito održavati i čistiti pomorsko dobro na kojem se izdaje dozvola,

- ostaviti slobodan pojas u skladu s grafičkim prikazom lokacija iz članka 10. stavka 2. ovoga Plana.

Kod obavljanja ugostiteljske djelatnosti ovlaštenik dozvole na pomorskom dobru dužan je priključiti se na vodovod i odvodnju, a ako te mogućnosti nema, dužan je postaviti spremnik za vodu i odvodnju.

1. **PLAN NADZORA OVLAŠTENIKA DOZVOLA NA POMORSKOM DOBRU**

Članak 21.

Općina Preko dužna je brinuti se o tome da se pomorsko dobro koristi u opsegu i granicama utvrđenim u dozvoli na pomorskom dobru.

Općina Preko dužna je osigurati da ovlaštenik dozvole na pomorskom dobru ne ograničava opću upotrebu pomorskog dobra.

Ako utvrdi da se pomorsko dobro koristi izvan opsega i uvjeta utvrđenih u dozvoli na pomorskom dobru i/ili da ovlaštenik dozvole na pomorskom dobru ograničava opću upotrebu, Općina Preko dužna je donijeti rješenje o ukidanju dozvole na pomorskom dobru.

Red na pomorskom dobru propisuje se Odlukom o redu na pomorskom dobru Općine Preko, a poslove nadzora obavljaju pomorski redari.

Nadzor nad izvršenjem obveza preuzetih dozvolom na pomorskom dobru provodi Općina Preko i inspektor pomorskog dobra.

1. **ZAVRŠNE ODREDBE**

Članak 22.

Sukladno članku 72. stavku 7. Zakona Vlada Republike Hrvatske će Uredbom propisati vrste djelatnosti, visinu minimalne naknade, način pripreme i provedbe natječaja te ocjenjivanja ponuda.

Do stupanja na snagu podzakonskog propisa iz prethodnog stavka ovog članka primjenjivat će se odredbe Uredbe o postupku davanja koncesijskog odobrenja na pomorskom dobru (»Narodne novine«, br. 36/04., 63/08., 133/13. i 63/14) glede visine minimalne naknade i vrsta djelatnosti.

Koncesijska odobrenja izdana temeljem Uredbe o postupku davanja koncesijskih odobrenja na pomorskom dobru („Narodne novine“ broj 36/04, 63/08, 133/13 i 63/14) ostaju na snazi do isteka roka na koji su izdana.

Članak 23.

Na prijedlog ovog Plana zatražit će se prethodna suglasnost javnopravnog tijela nadležnog za prostorno planiranje i gradnju.

Nakon provedbe javnog savjetovanja ovaj Plan donosi općinsko vijeće Općine Preko.

Po dobivenim Zakonom propisanim suglasnostima ovaj Plan objavit će se u „ Službenom glasniku Općine Preko“, te na internetskim stranicama i oglasnoj ploči Općine .

Ovaj plan stupa na snagu osmoga dana od dana objave, a objavljuje se u „ Službenom glasniku Općine Preko“.

O P Ć I N S K O V I J E Ć E O P Ć I N E P R E K O

KLASA:

URBROJ:

Preko, \_\_. \_\_\_\_\_ 2024. godine

 Predsjednica Općinskog vijeća

 Ingrid Melada, prof.